चुनाव अनुमानों के अनुसार, मोदी के नेतृत्व वाली भाजपा को अकेले 200 से कुछ ही कम से लेकर 220 तक सीटें मिलने की संभावना व्यक्त की जा रही है। उसके पुराने गठबंधन साथी (शिवेसना, शिरोमणि अकाली दल) व नए साथियों (टीडीपी, एलजेपी) के साथ मिलकर एनडीए 229 के आंकड़े तक पहुंच सकती है। ऐसा सबसे ताजा और सबसे बड़े चुनावी सर्वेक्षण के नतीजे कहते हैं। इसका कारण है वह ‘दक्षिण-पश्चिम’ आंधी, जो गुजरात से उठकर उत्तरप्रदेश और बिहार तक पहुंचेगी। परंतु आरएसएस द्वारा धकाए जा रहे भाजपा के इस लवाजमे को फिर भी सत्ता आसानी से हासिल नहीं हो सकेगी।